b'\n_START_ARTICLE_\nO notacija\n_START_PARAGRAPH_\nO notacija (tudi notacija veliki O) se v matematiki uporablja za opisovanje limitnega obna\xc5\xa1anja funkcije, ko argument gre proti dolo\xc4\x8deni vrednosti ali neskon\xc4\x8dnosti. Ta notacija pripada ve\xc4\x8dji dru\xc5\xbeini notacij, ki jih imenujemo Landauova notacija, Bachmann-Landauova notacija (imenovana po Edmundu Landau (1877 \xe2\x80\x93 1938) in Paulu Bachmannu (1837 - 1920)) ali asimptotska notacija._NEWLINE_V ra\xc4\x8dunalni\xc5\xa1tvu se notacija O uporablja za razvr\xc5\xa1\xc4\x8danje algoritmov po tem kako se odzivajo na spremembe v velikosti vhoda.'